Държавен вестник, бр. 96, 2024 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  96
§ 10. В чл. 44 се правят следните изменения 
и допълнения: 
1. Алинея 2 се изменя така: 
„(2) Предложение за обявяване на конкурс 
по ал. 1 се прави от директор на дирекция 
или генерален директор до постоянния сек­
ретар, съгласувано с ръководителя на зве­
ното за управление на човешките ресурси, 
въз основа на реална и трайна потребност 
от дипломатически служител с определена 
квалификация и опит: 
1. владеене на определен чужд език от 
посочените в т. 2, букви „б“ и „в“ от прило­
жение № 2 към чл. 59, ал. 1 от Устройствения 
правилник на Министерството на външните 
работи (ДВ, бр. 80 от 2013 г.); или 
2. квалификация и опит в специфична 
област на външната политика; или 
3. квалификация и опит в нова за Ми­
нистерството на външните работи област на 
експертиза.“
2. Създават се нови ал. 3 и 4: 
„(3) Конкурс по чл. 26, ал. 2 от Закона за 
дипломатическата служба може да се обяви 
само за длъжност, която е незаета за период 
от повече от шест месеца и за която в дипло­
матическата служба няма подходящ кандидат 
или длъжностите със сходни изисквания са 
повече на брой от служителите, които отго­
варят на изискванията. 
(4) Предложението по ал. 2 се разглежда 
на заседание на Кариерната комисия, която 
дава мнение относно необходимостта от 
провеждане на конкурса и изпълнението на 
условията за обявяването му.“
3. Досегашната ал. 3 става ал. 5 и в нея 
думите „в не по-малко от два национални 
ежедневника“ се заменят с „в специализиран 
сайт или портал за търсене на работа“. 
4. Досегашната ал. 4 става ал. 6. 
5. Досегашната ал. 5 става ал. 7 и в нея се 
правят следните изменения: 
а) точка 4 се изменя така: 
„4. копия от документи за завършено висше 
образование и придобита образователно-ква­
лификационна степен „магистър“, допълнител­
на квалификация и правоспособност, които 
се изискват за длъжността; ако дипломата на 
кандидата за придобито в Република Бълга­
рия образование е вписана в Регистъра на 
завършилите студенти и докторанти, в заяв­
лението се посочват номер, дата и издател на 
дипломата, а ако документът за признаване на 
придобитото в чужбина образование е вписан 
в регистрите за академично признаване на 
Националния център за информация и доку­
ментация, в заявлението се посочват номер, 
дата и издател на документа за признаване, 
като копие на диплома не се прилага;“
б) точка 5 се изменя така: 
„5. копия от документите, удостоверяващи 
владеенето на чужди езици съгласно изисква­
нията на чл. 27, ал. 1, т. 3 от Закона за дипло­
матическата служба и Наредба № 1 от 2013 г. 
за кариерното развитие на дипломатическите 
служители и ротацията на служителите в 
дипломатическата служба;“.
6. Досегашната ал. 6 става ал. 8 и в нея се 
създава изречение второ: „Ако документите 
се подават по електронен път, те трябва да 
са подписани с електронен подпис.“
7. Досегашната ал. 7 става ал. 9 и в нея 
думите „и в два национални ежедневника“ 
се заменят с „в регистъра по чл. 61, ал. 1 от 
Закона за администрацията на Министерския 
съвет и в специализиран сайт или портал за 
търсене на работа“. 
8. Досегашните ал. 8 и 9 стават съответно 
ал. 10 и 11. 
§ 11. Член 45 се изменя така: 
„Чл. 45. (1) Конкурсът се провежда от ко­
мисия, назначена със заповед на министъра 
по предложение на постоянния секретар, в 
състав от пет до девет членове, като в състава 
є задължително се включват и представители 
на звената за управление на човешките ресур­
си и за правно осигуряване. Председател на 
конкурсната комисия е постоянният секретар, 
който ръководи и организира нейната работа. 
(2) В зависимост от броя на кандидатите в 
състава на комисията се включват достатъчен 
брой специалисти от областта, по която се 
провежда конкурсът, за да могат писмените 
работи да бъдат обработени в едноседмичен 
срок. В комисията могат да участват и външни 
специалисти. 
(3) Членовете на комисията трябва да 
притежават необходимите професионална 
квалификация и опит, за да извършат преценка 
на професионалните и деловите качества на 
кандидатите. 
(4) Всеки член на конкурсната комисия 
попълва декларация за липса на личен инте­
рес от провеждането на конкурса и липса на 
отношения с някого от кандидатите, които 
пораждат основателни съмнения в неговата 
безпристрастност. 
(5) Допускането на кандидатите до кон­
курса се извършва от конкурсната комисия, 
като до участие се допускат лица, които са 
представили всички необходими документи и 
отговарят на минималните и на специфичните 
изисквания, предвидени в заповедта по чл. 44, 
ал. 6. Решението на комисията относно до­
пускането до конкурса се оформя в протокол 
съгласно приложение № 2 и се подписва от 
всички членове.“ 
§ 12. Член 46 се изменя така: 
„Чл. 46. (1) Конкурсът включва писмена 
и устна част.